Jabarkan Latar belakang dari Doris Lessing dalam bahasa melayu

Doris Lessing anak kepada Kapten Alfred Tayler dan ibunya Emily Maude Tayler . Ibu bapanya rakyat British  . Bapanya kehilangan kaki ketika Perang Dunia I dan berjumpa dengan isterinya yang bertugas sebagai jururawat di Royal Free Hospital .

Alfred Tayler dan keluarga pindah ke Kermanshah di Parsi ( sekarang Iran ) dan bertugas serbagai kerani di Bank Imperial Persia dan Doris Lessing dilahirkan pada 1919.  Kemudian mereka pindah ke  koloni British di selatan Rhodesia ( sekarang Zimbabwe)  pada 1925 dan membuka ladang. Alfred Tayler telah membeli tanah ladang lebih 1000 ekar tapi tidak berjaya .

Doris Lessing  bersekolah di Dominican Convent High School   iaitu sebuah sekolah Roman Katholik  di Salisbury ( sekarang Harare, Zimbabwe) .  Ketika umur 15 tahun , beliau  bekerja sebagai pembantu jururawat dan rajin membaca buku hal ehwal politik dan sosiologi.  Beliau mula menulis pada 1937. Seterusnya Doris pindah ke Salisbury dan bekerja sebagai  operator telefon dan berkahwin dengan  suaminya, Frank Wisdom.

Doris bercerai pada 1943, Doris menjadi ahli Left Book Club, iaitu sebuah kelab buku komunis. Seterusnya berkahwin dengan suami kedua Gottfried Lessing  dan bercerai 1949.  Gottfried Lessing kemudian menjadi duta  Jerman Timur ke Uganda  tetapi terbunuh dalam pemberontakan 1979 untuk menjatuhkan Idi Amin Dada.